Diari Oficial de la Generalitat Valenciana


Sumari del DOGV 4319, del 22-08-2002 (2002/8310)

RESOLUCIÓ de 22 de juliol de 2002, de la Direcció General d'Ordenació i Innovació Educativa i Política Lingüística de la Conselleria de Cultura i Educació, per la qual s'autoritzen els centre i programes de compensació educativa a centres subvencionats amb fons públics que impartixen ensenyances d'Educació Infantil (2 Cicle), Primària i Secundària per al curs 2002-2003.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4319

Data del DOGV
:   22-08-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/8310


Data del document
:   22-07-2002

Organisme emissor
:   Conselleria de Cultura i Educació

Tipus de document
:   Resolució

Correcció d'errades

Anàlisi jurídica

 Descriptors 

:   * València
    * Alacant
    * Alacant
    * València
    * Castelló de la Plana
    * Castelló de la Plana
    * centre d'ensenyament
    * educació especial

RESOLUCIÓ de 22 de juliol de 2002, de la Direcció General d'Ordenació i Innovació Educativa i Política Lingüística de la Conselleria de Cultura i Educació, per la qual s'autoritzen els centre i programes de compensació educativa a centres subvencionats amb fons públics que impartixen ensenyances d'Educació Infantil (2 Cicle), Primària i Secundària per al curs 2002-2003. [2002/8310]
  
L'Orde de 4 de juliol del 2001 (DOGV de 17/7/2001), de la Conselleria de Cultura, Educació i Ciència va regular l'atenció a l'alumnat amb necessitats de compensació educativa.
  
En el seu desenrotllament, la Resolució de la Direcció General d'Ordenació i Innovació Educativa i Política Lingüística de 14 de febrer del 2002 (DOGV 27/02/2002), va determinar els criteris i el procediment per a l'autorització dels centres i programes de compensació educativa.
  
Per això, i avaluada la documentació presentada pels centres participants, a proposta de les Direccions Territorials de Cultura i de la Comissió designada a l'efecte, fent ús a les atribucions que em conferix l'apartat catorze de l'Orde de 4 de juliol del 2001, resolc:
  
Primer
  
Incorporar als centres considerats CAES en les resolucions de 24 d'octubre del 2001 (DOGV 09/11/2001) i 14 de novembre del 2001 (DOGV 21/11/2001) els que figuren amb la indicació (N) en l'Annex I i concedir els recursos humans i materials que s'indiquen per als centres considerats CAES.
  
Segon
  
Autoritzar els programes de compensació educativa que figuren en l'Annex II i concedir en cada cas els recursos materials indicats.
  
Tercer
  
Autoritzar les accions de compensació educativa per als projectes que figuren en l'Annex III, i concedir en cada cas els recursos materials indicats.
  
Quart
  
Proposar a les Direccions Generals de Personal i de Centres Docents la concessió dels recursos humans, indicats en els annexos als corresponents centres, a fi de fer possible el desenrotllament dels programes autoritzats.
  
Quint
  
Els recursos materials per als centres públics se sufragaran per períodes quadrimestrals a càrrec del cap. II del Programa 421.30. El quadrimestre setembre- desembre anirà a càrrec de l'exercici pressupostari del 2002.
  
Sext
  
Els recursos materials per als Centres privats concertats aniran a càrrec del capítol IV línia de subvenció T0072000 d'Ordenació i Innovació Educativa i Formació del Professorat, del Pressupost de la Generalitat Valenciana per al 2002. La seua distribució es realitzarà per quadrimestres, de forma que en l'exercici 2002 es finançarà el quadrimestre setembre- desembre del 2002. Per a la justificació de despeses han de presentar els Annexos V i VI.
  
El termini que disposaran els beneficiaris per a justificar davant de la Direcció General d'Ordenació i Innovació Educativa i Política Lingüística la subvenció corresponent al primer quadrimestre del curs escolar 2002-2003, finalitzarà el 10 de novembre del 2002. En cas de no presentar la documentació en el termini establit el beneficiari perdrà el dret a la subvenció.
  
Sèptim
  
Queden exclosos de la present convocatòria els centres que figuren en l'Annex IV per les raons que s'indiquen en cada cas.
  
De conformitat amb el que dispos en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciósa Administrativa, el present acte, que esgota la via administrativa, podrà ser recorregut potestativament, en reposició o bé cabrà plantejar directament recurs contenciós administratiu en els terminis i davant de l'òrgan que s'indica a continuació:
  
a) El recurs de reposició haurà d'interposar-se davant del conseller de Cultura i Educació, en el termini d'un mes a comptar des de l'endemà al de la seua publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.